tomron87/hebrew-wikipedia-sentences-corpus huggingface dataset:
בשבוע השני שלו בבילבורד 200 האלבום ירד למקום ה-6 עם מכירות של 141 אלף עותקים.
בשבוע ה-13 ליציאתו האלבום חזר למיקום השיא שלו במצעד (המקום ה-3) עם מכירות של 62 אלף עותקים.
עם זאת שבוע לאחר מכן האלבום נפל למקום ה-10 עם מכירות של 45 אלף עותקים.
בשבוע ה-15 ליציאתו האלבום עלה במצעד למקום ה-8 עם מכירות של 33 אלף עותקים.
ב-3 ביולי 2011, האלבום היה האלבום הנמכר ביותר ב-2011 בארצות הברית, מכירות של 598.000 עותקים בין ה-1 בינואר 2011 ל-3 ביולי 2011. נכון למאי 2012 האלבום מכר 1.6 מיליון עותקים במדינה.
ב-25 בינואר 2011 האלבום קיבל מעמד פלטינה במדינה.
במצעדי סוף שנה של 2011 האלבום דורג במקום ה-9 כהאלבום המוצלח ביותר במדינה.
האלבום זכה להצלחה מסחרית גם מחוץ לארצות הברית.
בקנדה האלבום הגיע למקום הראשון במצעד הקנדי בשבוע הראשון ליציאתו במצעד, עם מכירות של 27 אלף עותקים.
האלבום מכר יותר מ-80 אלף עותקים בקנדה, והשיג מעמד פלטינה כבר בשבוע הראשון של דצמבר 2010. בצרפת האלבום הגיע לראשונה למקום הראשון עם מכירות של 17,304. בשבוע השישי שלו במדינה, האלבום הצליח להגיע למעמד פלטינה עם מכירות של 100 אלף עותקים.
עד אפריל 2013 האלבום מכר בצרפת 355 אלף עותקים.
בשבוע השני של האלבום באוסטרליה האלבום הגיע למעמד פלטינה עם מכירות של 70 אלף עותקים.
באיטליה האלבום הגיע למיקום השיא 11, המיקום הגבוה ביותר של האלבום במצעד זה באותה תקופה.
בשווייץ האלבום הגיע גם למקום ה-1, מה שהפך אותו לאלבום ה-3 ברצף של ריהאנה לעשות זאת.
בגרמניה האלבום הגיע לראשונה למקום השני.
בבריטניה, האלבום הגיע לראשונה למקום השני, עם מכירות של 91 אלף עותקים.
בשבוע החמישי ליציאתו האלבום מכר 306,107 אלף עותקים, מה שנתן לריהאנה בפעם הראשונה מעמד פלטינה במדינה.
לאחר 7 שבועות של מכירות, האלבום הפך לאלבום הרביעי הנמכר ביותר בבריטניה לשנת 2010. עד ה-4 בספטמבר 2011, האלבום מכר 1.8 מיליון עותקים בבריטניה, מה שהקנה לו שש מעמדות פלטינה במדינה.
בנוסף לכך האלבום נהפך לאלבום ה-R&B הנמכר ביותר בבריטניה בשנת 2011. נכון לאוגוסט 2012 האלבום הוא האלבום הדיגיטלי החמישי המכר ביותר בכל הזמנים במדינה.
האלבום מכר עד היום 6.8 מיליון עותקים.
(Only Girl (In the World, הוא הסינגל הראשון ששוחרר מהאלבום.
השיר שוחרר ב-10 בספטמבר 2010, וכשבוע וחצי לאחר מכן גם בתחנות הרדיו בארצות הברית.
השיר קיבל ביקורות חיוביות מהמבקרים ששיבחו את קצב הדאנס הסוער של השיר.
השיר הגיע למקום הראשון מספר רב של מדינות וביניהן: בריטניה, קנדה, אוסטרליה, אוסטריה, בלגיה (מצעד ולוניה), אירלנד, ישראל, איטליה, ניו זילנד, נורווגיה וסלובקיה.
השיר נחשב לאחד השירים המצליחים ביותר שלה עד היום.
בטקס פרסי הגראמי ה-53 השיר זכה בפרס "הקלטת הדאנס הטובה ביותר".
What's My Name יצא כסינגל השני מהאלבום וככל את אירחו של הראפר הקנדי דרייק.
השיר יצא בארצות הברית ב-21 בספטמבר 2010. מבקרי המוזיקה שיבחו את השיר, וקראו לו "העבודה הקולית הטובה ביותר של ריהאנה עד כה", וציין את האופי הרומנטי של השיר והצלילים המיניים שלו.
השיר הגיע למקום ה-1 בבילבורד האמריקאי, מה שהפך לשיר השמיני שלה לעשות זאת, ואילו הסינגל הקודם הפך לשיר התשיעי שלה לעשות זאת, כאשר הגיע למקום הראשון בבילבורד שבועיים אחר מכן.
בבריטניה השיר גם הגיע למקום הראשון, ונהיה לשיר החמישי של הזמרת לעשות זאת, והראשון של דרייק.
Raining Men - יצא כסינגל השלישי מהאלבום, אך שוחרר לתחנות הרדיו בלבד ב-7 בדצמבר 2010. השיר כלל שיתוף פעולה עם הראפרית ניקי מינאז'.
בארצות הברית במצעד שירי ה-R&B/Hip-Hop, השיר הגיע למקום ה-48. השיר קיבל ביקורות מעורבות מהמבקרים ששיבחו את הכימיה בינה לבין ניקי מינאז', אך מתחו ביקורת על כך שהשיר לא מצליח ליצור שום דבר חדש או מקורי.
S&M- יצא כסינגל הרביעי מהאלבום ב-21 בינואר 2011. השיר קיבל ביקורות מעורבות ממבקרי המוזיקה: חלק מהם מתחו ביקורת של השימוש הגלוי במיניות, בעוד אחרים ציינו שהוא השיר הטוב ביותר באלבום.
הרמיקס לשיר בשיתוף בריטני ספירס יצא ב-11 באפריל 2011 להורדה דיגיטלית.
השיר הגיע לעשירייה הפותחת ב-40 מדינות וביניהן: קנדה, אוסטרליה וארצות הברית.
Man Down- יצא כסינגל החמישי מאלבום ב-3 במאי 2011, ובחלק ממדינות אירופה ביולי 2011. השיר זכה לביקורות חיוביות מהמבקרים, שכינו את השיר חזרה לקצב מהול הקריביים של ריהאנה.
השיר לא זכה להצלחה במצעד הבילבורד והגיע למקום ה-59 בלבד, ואילו בצרפת השיר הגיע למקום הראשון תוך 5 שבועות רצופים.
California King Bed יצא כסינגל הבינלאומי הרביעי מן האלבום ב-13 במאי 2011, וכסיגנל השישי בארצות הברית.
ב-16 במאי 2011 נשלח לתחנות הרדיו Hot/Modern adult.
השיר זכה להצלחה בעולם כאשר הגיע למקום ה-4 באוסטרליה וניו זילנד, ולמקום ה-8 בבריטניה.
(Cheers (Drink to That- ריהאנה הודיעה על שחרורו כסינגל השביעי באלבום ב-24 ביולי 2011. הסינגל יצא ב-2 באוגוסט 2011, והגיע למקום ה-7 בארצות הברית, ולמקום הראשון במצעד שירי הפופ בארצות הברית.
האלבום שוחרר ב-12 בנובמבר 2010 בכמה מהדורות נפרדות: גרסה רגילה, מהדורת דלוקס ארוזה ב-digipak, שיצאה באופן בלעדי בארצות הברית ואוסטרליה וכוללת DVD באורך חצי שעה, מהדורת קוטור המכילה את מהדורת הדלוקס של האלבום עם ליטוגרפיה עטיפת הדלוקס וממיר עם כיסוי משופר ברור, קוטור וספר תמונה בגודל מלא.
בנוסף לכך גם הופקה מהדורת קוטור אולטרה המכילה עותק של מהדורת הדלוקס עליה חתמה ריהאנה וגרסה נוספת יצאה להורדת MP3 של האלבום על מועד רחוב ואת כל התכונות של מהדורת קוטור.
מהדורת קוטור אולטרה אזלה ואינה זמינה בחנויות המקוונות.
גרסה מפורשת של Loud שוחררה גם וכוללת מדבקת אזהרה להורים בשל חלק מהתוכן הלירי של השירים.
המהדורה היפנית של האלבום יצאה עם שני רמיקסים נוספים של "Only Girl (In the World)" וגרסת הפסנתר של "Love the Way You Lie (Part II)" והייתה זמינה רק במהדורת ה-iTunes של האלבום.
עם זאת, הגרסה שכוללת את אמינם הייתה זמינה לרכישה.
ריהאנה יצאה לסיבוב הופעות רשמי לקידום האלבום בצפון אמריקה, אירופה ודרום אמריקה.
את השיר "Only Girl (In the World)", ביצעה לראשונה בצפון אמריקה בתוכנית Saturday Night, ב-30 באוקטובר אותה שנה, ולאחר מכן ביצעה גם את "What's My Name?".
יום למחרת ריהאנה שרה את "Only Girl (In the World)", בעונה השביעית של X פקטור בבריטניה.
בטקס ה-EMA ביצעה ריהאנה שוב את "Only Girl (In the World)", ב-7 בנובמבר 2010 במדריד, ויומיים לאחר מכן גם באקס פקטור באיטליה, ויום לאחר מכן גם ב-Le Grand Journal בצרפת.
ב-11 בנובמבר 2010 ריהאנה הופיעה במופע מוקלט מראש של נורטון הצג גרהם בבריטניה, שם היא נתנה ראיון ושרה שוב את "Only Girl (In the World)".
ב-15 בנובמבר 2010, ריהאנה ביצעה את "What's My Name?" ב-MTV's The Seven, בשידור חי בניו יורק.
למחרת ביצעה שוב את השיר בתוכנית של דייוויד לטרמן.
ב-11 בדצמבר 2010, חזרה לאקס פקטור בבריטניה על מנת לבצע את "Unfaithful" עם מאט קרדל, ולאחר מכן ביצעה גם את What's My Name?".
בעקבות כך הוגשו אלפי תלונות על הביצוע הפרובוקטיבי של ריהאנה במופע.
ריהאנה ביצעה את השיר בפעם הראשונה עם דרייק בטקס פרסי גראמי ה-53. עם השיר S&M, ריהאנה הופיעה בפעם הראשונה בטקס פרסי המוזיקה הבריטית, במחרוזת עם Only Girl ו-"What's My Name?".
ריהאנה התבקשה למתן את הביצועים שלה בשיר S&M על ידי מפיקי התוכנית, כדי שהם לא יקבלו תלונות דומות לאלה שקיבלו מפיקי התוכנית X פקטור, מה שגרם לה לשיר רק פסקה אחת מהשיר.
ריהאנה התארחה באופן מיוחד ב-NBA All Star Game, שם ביצעה מספר שירים ובניהם את What's My Name?" עם דרייק.
את "California King Bed" ביצעה לראשונה בטקס ACM, ב-3 באפריל 2011. ב-14 באפריל 2011 ביצעה שוב את השיר, הפעם בעונה ה-10 של אמריקן איידול.
את השיר ריהאנה המשיכה לקדם עם הופעות במילאנו, פריז והמבורג, משום שהיא מונתה לשגריר מוצרי טיפוח לעור של Nivea.
ב-22 במאי 2011 בטקס פרסי הבילבורד, ריהאנה שרה את גרסת הרמיקס ל-S&M, עם בריטני ספירס.
הביצועים של ריהאנה לקידום האלבום המשיכו לקבל תלונות על האופי מיני הגלוי בשידור ערוץ טלוויזיה בבעלות ציבורית.
ריהאנה הופיעה בתוכנית היום של NBC ב-27 במאי 2011 כחלק מסדרת קונצרטים בקיץ, שם ביצעה את: "S&M", "Only Girl (In the World)", "What's My Name" ו-"California King Bed".
כדי לקדם יותר את האלבום, יצאה ריהאנה לסיבוב הופעות רשמי ברחבי העולם, ביוני 2011, כאשר הודיעה עליו בפברואר אותה שנה.
הסיבוב הופעות הורכב מ-98 יעדים: 33 בצפון אמריקה, 61 באירופה ו-6 בדרום אמריקה.
בעקבות הצלחת המופע בבריטניה, נוספו 10 הופעות באצטדיון O2 בלונדון.
ריהאנה התראיינה עם ריאן סיקרסט באמריקן איידול ודיברה על העיצוב של הבמה, כאשר אמרה: "רק עיצבנו את הבמה ויש לנו עוד כל כך הרבה דברים לעשות...
המעריצים במופע יוכלו להיות קרובים לבמה יותר מאשר אי פעם, זה VIP אמיתי." הרגל בצפון אמריקה של הסיור החלה ב-4 ביוני 2011 בבולטימור, ארצות הברית.
במקור, ג'יי קול וסי-לו גרין תוכננו להיות זמרי חימום בצפון אמריקה אך, גרין עזב את הסיור, בגלל צפיפות בלוח הזמנים.
במקום זאת דרייק, קניה וסט וג'יי זי התארחו בכמה תאריכים במופע כדי לבצע ביחד עם ריהאנה את "What's My Name?", "Run This Town" ,"All of the Lights" ו-"Umbrella" בהתאמה.
סיבוב ההופעות קיבל ביקורות חיוביות מהמבקרים, כאשר כינו אותו: הסיור הטוב ביותר של ריהאנה, עדיין".
ג'יין סטיבנסון מ"שמש טורונטו" ציין כי "שתי שעות ביממה, המופע גדול מהחיים עד היום." ג'ון ברין מ"מיניאפוליס סטאר טריביון" ציין: "הזמרת הברבדית הייתה הרבה יותר מבחינה ויזואלית, קולית ודינמית, ממה שהיא הייתה אי פעם בעבר."
Lotus הוא אלבום הופעה מאת להקת סנטנה.
באלבום המקורי היו שני תקליטורים.
בשנת 2006 פורסמה ביפן גרסה חדשה ובה דיסק נוסף.
דאג ראוש - גיטרה בס
חוזה "צ'פיטו" אריאס - כלי הקשה
Lost Paradise (בעברית: לוסט פרדייז; באופן מילולי: גן עדן אבוד) הוא אלבומה הראשון של להקת הדום מטאל, Paradise Lost.
האלבום יצא לאור בינואר 1990 ומציג את סגנון הדת'-דום המוקדם של הלהקה.
את האלבום הוציאה לאור חברת ההקלטות הבריטית פיס-ויל רקורדס
האלבום יצא במהדורה שנייה ב-2003, ונוספו לו שלושה שירי בונוס.
(בעברית: אבוד!) הוא סינגל של להקת הרוק הבריטית קולדפליי, שיצא ב-10 בנובמבר 2008.
השיר יצא כסינגל שלישי מאלבומם הרביעי של חברי הלהקה, "Viva la Vida or Death and All His Friends".
"!Lost" הוא השיר השלישי באלבום, ואורכו 3:55 דקות.
הסינגל לא זכה להצלחה רבה כמו קודמיו, אך הגיע למקומות גבוהים במצעדים לאחר הביצוע המשותף של הלהקה יחד עם ג'יי זי בטקס פרסי גראמי ה-51 שהעניקה לו שיא חדש כשהגיע למקום ה-40 במצעד בילבורד הוט 100 האמריקאי ולמקום ה-54 במצעד הבריטי.
במצעד הפזמונים הבינלאומי השנתי הישראלי הגיע השיר למקום החמישי.
קיימות מספר גרסאות רשמיות לשיר, כולל הקלטה נפרדת של הסולן כריס מרטין בליווי פסנתר (תחת השם "?Lost") שידוע כ"בי סייד" ל־Violet Hill וכ-"ראפ-פופ".
גרסה הכוללת את ג'יי זי (תחת השם "+Lost") מופיעה במיני-אלבום של הלהקה Prospekt's March.
הקליפ הנלווה לסינגל מציג הופעה חיה של הלהקה בארצות הברית.
קולדפליי פתחו בתחרות דרך אתר האינטרנט שלהם, במסגרתה הגישו המעריצים קליפים מעשה ידיהם.
הערכים הזוכים פורסמו באתר הלהקה.
השיר הופיע בסרט "The Way" משנת 2010, והוא נכלל גם ב-NBA 2K14.
על פי דברי מתופף הלהקה ויל צ'מפיון, "!LOST" נוצר הרבה לפני שהלהקה התחילה להקליט סינגלים לאלבומם הרביעי Viva la Vida or Death and All His Friends, הוא נזכר "התעסקתי עם זה ובניתי את הביט מאפס...
ואז כריס שמע את '!LOST' והשתגע עד מעל הראש".
מרטין חשף כי קצב התופים נוצר מתוך השראה מהשיר "Cry Me a River" של ג'סטין טימברלייק, שהיה אחד השירים האהובים על וויל באותה תקופה.
"!Lost" היה אחד השירים הראשונים עליהם עבדה הלהקה עבור האלבום.
השיר "Sing" של להקת בלר היווה מקור השראה בכך שנתן נקודת מוצא לכתיבת "!Lost".
בדטרויט, מישיגן, חברי הלהקה האזינו "לSing" בחדר ההלבשה ברגע שהם עלו לבמה לבדיקת סאונד הם חשבו לכתוב שיר בסגנון דומה.
לדברי הגיטריסט ג'וני בקלנד, "הקלטנו חלק ממנו בכנסייה במעלה הכביש שעכשיו היא אולפן.
בחדר ענק עם פסנתר ועוגב בו זמנית."
השירים הבאים הם גרסאות שונות לשיר "!Lost":
"?Lost" הוא הקלטה נפרדת של השיר בהשתתפות סולן הלהקה כריס מרטין בליווי פסנתר בלבד.
הוא יצא לאור כ"בי סייד" של Violet Hill ומאוחר יותר מאוחר יותר כרצועת בונוס למהדורות MP3 היפניות, חנות אייטונס ואמזון של Viva la Vida or Death and All His Friends, ולבסוף במיני אלבום דיגיטלי "!Lost".
"+Lost" בו נוסף קטע ראפ מאת ג'יי זי, איתו הקליטה הלהקה את הרצועה המחודשת בניו יורק.
הגרסה הושמע לראשונה ב־BBC Radio 1 ב-16 באוקטובר 2018. יצא כסינגל המוביל במיני אלבום הדיגיטלי "!Lost" ונכלל גם במיני אלבום Prospekt's March.
הראפ של ג'יי זי בוצע בסגנון חופשי (freestyle) בתוכניתו של "Funkmaster Flex" בתחנת הרדיו Hot 97 כשקידם את אלבומו "Kingdom Come".
קולדפליי ביצעו את השיר בטקס פרסי גראמי ה-51. הם פתחו אותו בביצוע של "?Lost" אבל ג'יי זי הצטרף לזמר כריס מרטין על הבמה וניגן סולו על הפסנתר.
"Lost" הוא הגרסה האינסטרומנטלית של "!Lost".
"@Lost" הוא הקלטה של הופעה בשידור חי במרכז יונייטד, שיקגו ב-22 ביולי 2008. גרסה זו מהווה גם את הבסיס לקליפ הסינגל.
"Lost+ / Viva la Vida" הקלטה של השיר יחד עם Viva la Vida שבוצע בהופעה חיה בטקס פרסי גראמי ה-51.
"!Lost" יצא כסינגל לקידום מכירות בספטמבר 2008. ב-10 בנובמבר 2008 הוציאה קולדפליי מיני-אלבום רשמי דיגיטלי בן ארבע גרסאות של "!Lost" המאשר את מעמדו של השיר כסינגל.
האם הרמס ממגזין הרולינג סטון תיאר את השיר כ-"כנראה הרגע הפופ הנשגב ביותר של האלבום" מבקר ה-NME, מארק ביומונט, הביע דומה לשל הרמס, והחמיא: "זה לא עד ש'!Lost'- כל הפאנקיות של אורגן הכנסייה, מקצבי מחיאות החזקים וכריס שמסתובב כמו בג'קוזי מלא חשפניות - כי Viva la Vida באמת פוגע בקצב".
מכיוון שהשיר לא צלח במכירות כמו קודמיו הוא הוצג כאלבום שעומד לצאת והגיע למכירות דיגיטליות גבוהות למרות שלא הורכז עדיין כסינגל באופן רשמי.
הקליפ ל"!Lost" יצא באופן רשמי באתר של קולדפליי ב-26 בספטמבר 2008. בקליפ רואים את חברי הלהקה מבצעים את השיר בהופעה חיה בארצות הברית בשיקגו, אילינוי.בה חברי הלהקה מנגנים את השיר וכריס סולן הלהקה שר וזז בבמה.
הקליפ צולם ובוים על ידי מאט ווסצ'נקורס.
בה הקליפ מראה סרטון זהה למקור אך עם זוויות המצלמה שונוו מעט, כדי להראות מסך על הבמה ובו רואים את מבצע את החלק שלו (שנוסף באופן דיגיטלי).
קולדפליי השיקה תחרות באוקטובר 2008 בה המעריצים הגישו קליפים תוצרת בית לגרסה האקוסטית "?Lost" התחרות נפתחה לכל האוהדים ברחבי העולם, ונסגרה ב-1 בדצמבר 2008. כל חברי הלהקה בחרו בפיינליסטים הסופיים ושפטו את הקליפים הזוכים ב-5 בדצמבר.
לזוכה הוענק זוג כרטיסי "אולטרה VIP" למופע הלהקה בזירה O2 בלונדון בדצמבר 2008, והוא כלל מעברים מאחורי הקלעים.
הסרטון הזוכה הוכרז ב-8 בדצמבר 2008, כאשר הזוכה הוא פול אובראיין עבור "שילוב נפלא של קליימיישן וגרפיקה ממוחשבת".
הסרטון של אובראיין והסגנית השנייה, שנוצר על ידי מרטין בוזורה, מופיע באתר הרשמי של קולדפליי.
"Losing My Religion" הוא פזמון של להקת הרוק האלטרנטיבי אר.אי.אם.
זהו הסינגל הראשון מתוך אלבומה השביעי של הלהקה, Out of Time, שיצא ב-1991. המוזיקה בשיר מבוססת על ריף של מנדולינה.
השיר הפך ללהיט הגדול ביותר של הלהקה בארצות הברית ונחשב לאחר השירים הבולטים של שנות ה-90. השיר קיבל מספר מועמדויות לפרס גראמי וזכה בשתיים מהן, בקטגוריות "ביצוע הפופ הטוב ביותר לשיר של צמד או להקה" ו"הקליפ הקצר הטוב ביותר".
הצלחת הפזמון המינורי וחסר הרפרן הפתיעה את חברת התקליטים האחים וורנר, ששחררה אותו כסינגל ראשון מתוך האלבום.
"Losing My Religion" מבוסס על מוזיקת מנדולינה שחיבר פיטר באק, בעת שלמד לנגן על המנדולינה שרכש.
באק אמר "סוג המוזיקה שבשיר היא מסוג הדברים שאר.
אם משתמשת בהם המון, מעבר ממינור אחד לאחר...
אתה לא יכול באמת לומר דבר רע על E מינור, A מינור, D ו־G – אני מתכוון, הם פשוט אקורדים טובים".
כמו כן ציין באק שהשיר אופייני ללהקת אר.
השיר כולל קטעי תזמורת ועושה שימוש בסולם מינורי.
המונח "Lost My Religion" (איבדתי את דתי) הוא ביטוי שגור בדרום ארצות הברית שמשמעו 'התרגזתי עד אובדן השליטה ברוחי'.
לדברי סולן הלהקה ומחבר מילות השיר, מייקל סטייפ, מדובר בשיר על אהבה נכזבת שחיבר לאחר שהתאהב בבחור.
ארגוןרשימהמיקוםמקורבילבורד500 שירי הפופ של כל הזמנים349
Lotus (בעברית: לוטוס) הוא אלבום האולפן השביעי של הזמרת האמריקאית כריסטינה אגילרה, אשר יצא לאור ב-9 בנובמבר 2012 דרך חברת התקליטים RCA.
מהאלבום יצאו לאור שני סינגלים: הראשון, "Your Body", מוקם ברוב במצעדים ברוב הארצות בעולם מעל המקום ה-40; והסינגל השני והאחרון, "Just a Fool" בליווי בלייק שלטון, הגיע אל המקום ה-71 במצעד הבילבורד הוט 100 והצלחתו המסחרית הייתה זעומה.
האלבום משלב סגנונות פופ עם אלמנטים של דאנס-פופ, שירי רוק קצביים ובלדות לפסנתר.
אגילרה תיארה את האלבום כ"לידה מחדש" בשבילה.
על פי אגילרה, בתהליך יצירת האלבום היא שאבה השראה מאירועים שונים בחייה - מהכישלון המסחרי של אלבום האולפן השישי שלה, Bionic, מהשתתפותה כשופטת בתוכנית הריאליטי "The Voice", ומגירושיה מבעלה לשעבר, ג'ורדן בראטמן.
עם יציאתו קיבל Lotus ביקורות מעורבות מצד מבקרי המוזיקה, אשר רובן היו אמביוולנטיות כלפי מילות השירים ומצאו את המוזיקה שלו קונבנציונלית ומיינסטרימית.
הוא הגיע למקום השביעי ברשימת בילבורד 200, עם מכירות של 73,408 עותקים בארצות הברית בשבוע הראשון ליציאתו - כמות קטנה יחסית אשר סימנה את Lotus כנקודת השפל בקריירה של אגילרה.
לאחר יציאת אלבום האולפן השישי של אגילרה; Bionic, שנכשל מבחינה מסחרית, והגירושים שלה מבעלה לשעבר ג'ורדן בראטמן, הופיעה אגילרה בתפקיד הבכורה שלה בסרט הקולנוע "בורלסק", והקליטה את הפסקול הנלווה אליו.
לאחר מכן הצטרפה הזמרת אל צוות השופטים בתוכנית הכישרונות "The Voice" ושיתפה פעולה עם הלהקה מארון 5 בלהיט "Moves Like Jagger" אשר שהה כארבעה שבועות בראש מצעד הבילבורד הוט 100. לאחר אירועים אלה, הכריזה אגילרה כי היא מעוניינת להקליט את אלבומה השביעי, באומרה כי היא רוצה להקליט שירים איכותיים ואישיים.
אגילרה אמרה כי האלבום יהיה "השיא של כל מה שחוויתי עד לנקודה זו...
זה הכל סוג של לידה מחודשת בשבילי".
היא המשיכה והוסיפה כי האלבום יהיה על "ביטוי עצמי וחופש" עקב המאבקים האישיים שאותם היא נאלצה לעבור בשנים האחרונות.
בתוכנית האירוח האמריקנית: "The Tonight Show", אמרה הזמרת כי הקלטת האלבום נמשכה לאורך זמן, מפני ש"אני לא אוהבת פשוט לקבל שירים ממפיקים.
אני אוהבת שהם באים ממקומות אישיים יותר...
זה כיף, מרגש, מופנם, זה הולך להיות נהדר".
בריאיון למגזין המוזיקה רולינג סטון, אמרה אגילרה כי האלבום היה "בעל המון שכבות ומאוד עמוק" וכי היא רצתה לשתף את כולם בצדדים השונים שלה שהופכים אותה למי שהיא.
אגילרה הכריזה כי האלבום ייקרא "Lotus" דרך חשבון הטוויטר שלה ב-12 בספטמבר 2012. היא חשפה את עטיפת האלבום ב-5 באוקטובר 2012 וקיבלה עליה ביקורות חיוביות מצד מבקרים רבים אשר החמיאו על דמותה של אגילרה בה.
רבים גם השוו אותה אל עטיפת אלבומה הרביעי של הזמרת, Stripped.
האלבום דלף לאינטרנט ב-5 בנובמבר ויצא רשמית ב-9 בנובמבר 2012 דרך חברת התקליטים RCA.
Lotus משלב סגנונות פופ עם אלמנטים של דאנס-פופ, שירי רוק קצביים ובלדות לפסנתר.
השיר הפותח את האלבום נקרא "Lotus Intro", אשר הושפע מתשוקתה של אגילרה למוזיקת צ'יל אאוט אלקטרונית.
השיר בעל טון "מהפנט וחשוך" והוא מתאר לדברי אגילרה את לידתה המחודשת, בדומה למחזור החיים של צמח הלוטוס.
הדמו המקורי לשיר כלל סימפול לשיר "Midnight City" של להקת M83, אך הדבר לא אושר מבחינת זכויות יוצרים, ולבסוף הסימפול לא נכלל בגרסה הסופית של השיר.
"Army of Me" הוא שיר דאנס-פופ מהול בסגנון הרוק פופ; אגילרה תיארה אותו כגרסה מחודשת ללהיטה "Fighter" משנת 2003, כינתה אותו "Fighter 2.0", וטענה כי הקליטה אותו עבור מעריציה החדשים והצעירים יותר, אשר עשויים שלא להכיר את המוזיקה הקודמת שלה.
הרצועה "Red Hot Kinda Love" משלבת מגוון סגנונות מוזיקליים, הכוללים מוזיקת דאנס, פופ, דיסקו, היפ-הופ ומוזיקה לטינית.
השיר "Make the World Move" בליווי סי-לו גרין מורכב גם הוא מכמה סיגנונות שונים אשר כוללים דאנס, R&B וסול.
הרצועה הבאה באלבום אשר גם יצאה כסינגל הבכורה ממנו, "Your Body", משלבת את הסיגנונות אלקטרופופ, R&B ודאבסטפ.
מילות השיר "Your Body" עוסקות באישה שמקיימת יחסי מין עם גבר זר באופן אקראי על מנת להתגבר על פרידה מבן זוגה לשעבר.
"Let There Be Love" הוא שיר דאנס-פופ אלקטרוני; בביקורת של מגזין בילבורד לאלבום, השווה נדרו האמפ את מנגינת השיר אל מנגינות השירים "DJ Got Us Fallin' in Love" ו-"Scream" של הזמר אשר.
הבלדה "Sing for Me" מדברת על אהבתה של אגילרה לשירה, המחזקת אותה.
"Blank Page" היא בלדה לפסנתר, על החשיבות של התנצלות והודאה בכך שלאדם אולי יש חרטות, ועל מציאת דרך להתפייס עם עצמו ועם המצב.
"Circles" הוא שיר פופ בעל השפעה מסגנון הרוק אלטרנטיבי, הוא מופנה אל שונאיה של אגילרה; הוא פותח במילים "תסתובב במעגלים על האצבע האמצעית שלי".
"Best of Me" היא בלדה אודות שברון לב כתוצאה ממערכת יחסים כושלת ועל כך שלא לתת לאנשים אחרים להפיל את האדם.
השיר אשר סוגר את האלבום בגרסה הסטנדרטית שלו הוא "Just a Fool", שגם יצא כסינגל השני מהאלבום, בליווי בלייק שלטון.
השיר הוא בלדת פופ על כאב וחרטה לאחר סיום מערכת יחסים, מצד שני בני הזוג.
"Your Body" יצא ב-17 בספטמבר 2012 כסינגל הבכורה מתוך האלבום.
לפני שיצא באופן רשמי, דלפה גרסת דמו לשיר בכותרת "Fuck Your Body".
השיר מדבר על אישה שמקיימת יחסי מין עם גבר זר באופן אקראי על מנת להתגבר על פרידה מבן זוגה לשעבר.
הפקתו משלבת את הסיגנונות אלקטרופופ, R&B ודאבסטפ.
עם יציאתו של הסינגל, הוא זכה לביקורות חיוביות מצד מבקרים רבים ששיבחו את שירתה של אגילרה בו ואת הפקתו.
בשבוע הבכורה של השיר במצעד בילבורד הוט 100 הגיע הסינגל למקום ה-34 ולמקום הראשון בטבלת שירי הדאנס הלוהטים ביותר, עם מכירות של 103,000 עותקים בארצות הברית בשבוע הראשון ליציאתו.
במצעד 100 שירים הלוהטים בקנדה הגיע הסינגל בשיאו למקום ה-10. הצלחתו של הסינגל הייתה יחסית בינונית, אך הוא עזר לאגילרה לשוב לתודעה כזמרת, מאז כישלון אלבומה Bionic ב-2010.
הקליפ הנלווה לסינגל יצא ב-28 בספטמבר 2012, ומציג את אגילרה כרוצחת גברים סדרתית לאחר שהיא מפתה אותם לקיים עמה יחסי מין.
למרות זאת בקליפ לא נראית אלימות ממשית, במקום זאת מוצגים למשל כתמי צבע כחול כדמו של הנרצח כביכול, וקונפטי ורוד לאחר שאגילרה חובטת בראשו של גבר.
הקליפ זכה לביקורות חיוביות מצד מבקרים, ששיבחו את ההומור שבו, ורבים אף כינו אותו כקליפ הטוב ביותר של אגילרה עד כה.
אגילרה הופיעה עם הסינגל לראשונה בתוכנית האמריקאית "Late Night with Jimmy Fallon" ב-2 בנובמבר 2012.
"Just a Fool" הוא דואט של אגילרה בשיתוף פעולה עם בלייק שלטון.
הוא יצא כסינגל השני והאחרון מתוך Lotus ב-4 בדצמבר 2012. השיר הוא בלדת קאנטרי פופ על כאב וחרטה לאחר סיום מערכת יחסים.
מצד מבקרים, הסינגל קיבל ביקורות חיוביות בהן החמיאו לקולותיהם של אגילרה ושלטון בשיר.
הוא הגיע למקום ה-71 בשיאו במצעד בילבורד הוט 100 ולמקום ה-37 במצעד 100 שירים הלוהטים בקנדה.
נכון לספטמבר 2014 השיר מכר 746,000 עותקים דיגיטליים, מספר הנחשב כהצלחה לאור העובדה שהסינגל כמעט שלא קיבל קידום מכירות מצד אגילרה, לא צולם לו קליפ ולא נערכו לו הופעות מתוקשרות רבות.
עם זאת, אגילרה ושלטון הופיעו עם הסינגל בתוכנית הריאליטי "The Voice" ב-19 בנובמבר 2012 ובתוכנית האירוח של אלן דג'נרס, The Ellen DeGeneres Show, ב-7 בדצמבר 2012.
על מנת לקדם את Lotus ערכה כריסטינה אגילרה מספר הופעות עם שירים מהאלבום וסינגלים ממנו.
ב-13 בנובמבר 2012 הופיעה יחד עם סי-לו גרין בשיר "Make the World Move" במהלך העונה השלישית של תוכנית הריאליטי "The Voice".
בטקס ה-40 של פרס המוזיקה האמריקאית אשר נערך ב-28 בנובמבר 2012 הופיעה אגילרה עם מחרוזת של שלושה שירים מתוך האלבום: "Lotus Intro", "Army of Me" ו-"Let There Be Love".
ב-19 בנובמבר 2012 הופיעה שוב בתוכנית "The Voice" יחד עם בלייק שלטון עם הסינגל השני מתוך האלבום, "Just a Fool", ולמחרת ביצעה את השיר "Let There Be Love" בתוכנית יחד עם הנבחרת שלה כמנטורית.
בתוכנית האירוח של אלן דג'נרס, The Ellen DeGeneres Show, ב-7 בדצמבר 2012 ביצעו אגילרה ושלטון את השיר "Just a Fool" שוב.
ב-3 בינואר 2013 הופיעה אגילרה עם השיר "Blank Page" בטקס People's Choice Awards.
Lotus קיבל ביקורות מעורבות מצד מבקרי מוזיקה.
אתר האינטרנט Metacritic נתן לאלבום ציון של 56 מתוך 100, אשר מבוסס על 12 ביקורות של מבקרים מקצועיים.
שרה רודמן מהעיתון Tהבוסטון גלוב אמרה כי האלבום הוא "התחלה טובה במאמץ למקד את תשומת הלב בכישוריה של אגילרה", אך הוסיפה כי ישנן "מספר רצועות שחוזרות על עצמן".
מגזין המוזיקה Q כינה את האלבום "חסר ייחוד", והרגיש כי "שום דבר בו לא באמת בולט".
אנני זאלסקי מהעיתון The A.V.
Club טענה שהאלבום "הולך על בטוח", והאשימה את אגילרה על "פשטות הקול שלה ומילות השירים על מנת ליצור שירים קלילים בשביל הצלחה מסחרית".
מליסה מירז מהמגזין אנטרטיינמנט ויקלי מצאה את המנוני העצמה באלבום "סותרים את עצמם כהיותם לא מקוריים", ומתחה ביקורת על ה"חניקה הדיגיטלית" של קולה של אגילרה אשר "מנקזת את כל הרגש".
המגזין המקוון, Slant Magazine, טען כי משום ש-Lotus "הוא האלבום הקצר ביותר של אגילרה מאז אלבום הבכורה שלה, הוא בעל פחות שירים שנועדו רק כדי למלא את האלבום, אך הוא גם לגמרי בעל פחות מצוינות".
ג'ו קרמנאיקה בביקורת למגזין הניו יורק טיימס אמר כי הכיוון הקונבנציונלי של האלבום הוא "הפשע הגדול ביותר שלה, יותר מאי-ההרפתקנות המוזיקלית או הדגש במילות השירים התפלות על עזרה עצמית, וגם יותר מחוסר הרצון להישען על קולה של אגילרה – הדבר שהפך אותה למיוחדת".
ג'ון דולן ממגזין המוזיקה רולינג סטון כינה את האלבום "צונאמי של חומצה גופרתית".
בביקורות חיוביות יותר, סטיבן תומאס ארלוויין מאתר האינטרנט Allmusic כתב כי "אגילרה מרגישה בנוח בטריטוריה המוכרת ומעט מרעננת הזאת".
סיימון פרייס מהעיתון The Independent אמר כי "הרגעים הטובים ביותר באלבום הם שירי האלקטרו פופ".
אמר כי אגילרה הפכה ל"מרעננת" יותר באלבום הזה, והרגיש כי היא "זורחת יותר כאשר היא ישירה, כנה ופגיעה".
סלינה מרפי מ-Hot Press טענה כי הכיוון של Lotus הוא "בטוח יותר" וכי "מצב ברירת המחדל" של אגילרה עושה את השיפור של Lotus מאלבומה הקודם: Bionic.
בישראל כתב גל אוחובסקי לאתר mako כי אגילרה "שוב לא מצליחה לנפק אלבום ראוי, שיהיה לו סנטר, ויהיו בו מספיק שירים טובים" וכי "אם מאזינים לשירים בדיסק בנפרד, ובהפסקות, מתקבל הרושם שהם טובים בהרבה מהמכלול".
אלכס פולונסקי כתב באתר וואלה!
כי אגילרה "כל כך פחדה שגם באלבומה החדש יאשימו אותה בהעתקה, עד שהיא התרחקה מכל אלמנט מוכר ויצרה ב'Lotus' מקבץ שירים שמרוב ניסיון להתבדל יצא חסר אופי ונשמה" וכינה אותו כ"אלבום בנאלי ולא חדשני".
Lotus דורג במקום ה-17 ברשימת "20 אלבומי הפופ הטובים ביותר של שנת 2012" של מגזין Spin בעוד שאנטרטיינמנט ויקלי "הכתיר" אותו כאלבום הגרוע ביותר בשנת 2012.
מבחינה בינלאומית, Lotus היה כישלון מסחרי, וברוב הארצות הוא נע בין המקומות 20–30 במצעדי המכירות.
בארצות הברית, האלבום הופיע לראשונה במצעד בילבורד 200 לאלבומים במקום השביעי עם מכירות של 73,408 עותקים בשבוע הראשון ליציאתו.
כמות נמוכה זו הפכה את Lotus לאלבום הכי פחות נמכר בשבוע הראשון שלו מבין שאר אלבומי האולפן של אגילרה.
בשבוע השני ליציאתו, האלבום ירד למקום ה-17 ברשימה עם מכירות של 52,558 עותקים.
בקנדה, האלבום הגיע למקום השביעי במצעד האלבומים הקנדי.
במצעד האלבומים של בריטניה הוא הגיע למקום ה-28 עם מכירות של 9,422 עותקים.
Loud Tour הוא סיבוב ההופעות הרביעי של זמרת הפופ ריהאנה.
סיבוב ההופעות נועד לקדם את האלבום Loud והוא היה סיבוב ההופעות הגדול ביותר של הזמרת עד היום כאשר כלל 98 יעדים בכחצי שנה בלבד.
סיבוב ההופעות התחיל ב-4 ביוני 2011 בצפון אמריקה והסתיים ב-22 בדצמבר אותה שנה באירופה.
ריהאנה הופיעה ב-61 יעדים באירופה, 33 בצפון אמריקה, וב-4 בדרום אמריקה.
המבקרים שיבחו את המופע לאור הרמה הגבוהה והאיכות של המופע בניגוד לסיבובי ההופעות הקודמים שלה.
סיבוב ההופעות זה גרף 90 מיליון דולר והפך לסיבוב ההופעות ה-7 המרוויח ביותר של אותה שנה.
הטור זכה לביקוש רב בבריטניה שם ריהאנה הופיעה 10 פעמים ב-The O2 Arena.
סיבוב ההופעות הוכרז ב-9 בפברואר 2011 כאשר ריהאנה חשפה את התאריכים בצפון אמריקה.
לפני המופע ריהאנה הצהירה כי: "אנחנו יוצרים נסיעה מדהימה עם הסיור הזה.
אני מתרגשת לצאת אל הדרך ולשתף את המוזיקה החדשה שלי מהאלבום הזה.
זה הולך להיות זמן מדהים ואני יודעת שהמעריצים שלי מוכנים לקבל את האלבום החדש".
במהלך ריאיון עם ריאן סיקרסט אחרי שביצעה את "California King Bed" ב-14 באפריל 2011 באמריקן איידול, ריהאנה דיברה על הפיתוח של המופע ועל השמועות שיהיו לגבי ביצועים מיוחדים: " כרגע אנחנו רק עיצבנו את הבמה.
אני ממש לא אמורה להגיד את זה, אבל אני רוצה לעורר אותך ...
אנחנו בונים שני חלקים של הבמה.
המעריצים יהיו קרובים יותר ממה שהם אי פעם.
זה יהיה זה VIP אמיתי".
סי-לו גרין אושר להיות זמר החימום בצפון אמריקה.
ריהאנה אישרה זאת בפברואר ואמרה: "אני מעריצה ענקית של סי-לו מאז הימים שלו עם גודי מוב ונארלס בארקלי.
הוא גאון מוזיקלי, שהמציא מחדש את עצמו ללא הרף, ואני נרגשת לקבל אותו להצטרף אליי לסיור".
עם זאת גרין לא שימש אקט פתיחה קבוע בצפון אמריקה בשל חוסר זמן ובמקומו הובאו כזמרי חימום B.o.B ,J.
במופע שהתקיים ב-8 ביולי 2011 בדאלאס פרצה אש בעקבות הביצוע לשיר "California King Bed".
מטעמי בטיחות הקהל פונה והמופע הסתיים מוקדם יותר ולא התקיים במועד אחר.
המופע התחיל עם הקדמת וידאו קצרה המציגה את ריהאנה יושבת על כס ולובשת מעיל שחור ופאה אדומה קצרה.
המופע מתחיל וריהאנה מבצעת את "Only Girl (In the World)" בתוך כדור סגול ענק ולבושת שמלה כחולה חשמלית.
בביצוע השיר "Disturbia" פשטה ריהאנה את השמלה ונשארה עם לבוש עליון ותחתון בלבד.
בשיר הבא "Shut Up and Drive" ריהאנה שרה ליד מכונית שמכוסה בגרפיטי והחלק הראשון של המופע נסגר עם השיר "Man Down".
בינתיים וידאו נוסף מוקרן בשם "Le Sex Shoppe", בו נראתה ריהאנה עם שמלה לבנה, מעשנת סיגר ולוחשת את המילים סקס ופיתוי.
המערכה השנייה נפתחת בשיר שהוא גרסת הכיסוי של הזמר פרינס, "Darling Nikki".
בקטע זה של המופע ריהאנה לבושה בחליפה, מחזיקה מקל ומתחככת ברקדניות שלה.
ריהאנה מורידה את החליפה שלה וחושפת בגד גוף שחור ומבצעת את השיר "S&M" כשהיא כבולה בשלשלאות, ורקדנית יושבת מאחוריה ומסובבת שוט ביד.
ובסוף השיר ריהאנה ורקדניה עושים מלחמת כריות כמחווה להופעה בטקס הבילבורד.
ריהאנה מבצעת את "Let Me" ולאחריו את "Skin", בו ריהאנה בוחרת מתנדב/ת מהקהל, משכיבה אותו על הבמה ומבצעת לו ריקוד "לאפ דאנס" (ריקוד עם אקטים וסימולציות מיניות).
ריהאנה יורדת מהבמה ומתנגן ברקע סולו גיטרה קצר.
לאחריו ריהאנה פותחת במערכה הבאה בה היא מבצעת את השיר "Raining Men" כשעל ראשה כובע צבאי ובגד העשוי ממלבני צבע כסף.
סביב ריהאנה רקדנים עם חליפות צבאיות ורובים ורודים רוקדים מסביבה ובמקביל ריהאנה יושבת על תותח ורוד בגודל טבעי, קטע מופע אותו ביצעה בסיבוב ההופעות הקודם עם השיר "Hard".
השיר הבא שהוא Hard כמו בסיבוב ההופעות הקודם רקדנים עם רובים ולבוש צבאי רוקדים סביב ריהאנה.
ריהאנה עוברת לבצע את השירים "Breakin' Dishes" ו-"The Glamorous Life" של שילה אי.אס' בו היא ביצעה סולו תופים, ובסוף המערכה את המחרוזת "Run This Town" / "Live Your Life".
ריהאנה יורדת להחליף לבוש למערכה הבאה ובינתיים ברקע מוקרן וידאו נוסף בו ריהאנה עם שמלה אדומה שמתנפנפת באוויר ואומרת "אני שונאת את זה שאני אוהבת אותך".
ריהאנה עולה למערכה רביעית בה היא מבצעת את השיר "Unfaithful" כשהיא לובשת שמלה צהובה ארוכה ונועלת מגפיים חומים ועומדת מאחורי סורג ובריח ניאון סגול שאיתם היא עולה ויורדת מעל הבמה.
אחרי ביצוע זה ריהאנה מבצעת בלדה נוספת: "Hate That I Love You" בה ריהאנה יושבת ליד הגיטריסט שלה.
בביצוע הבלדה הבאה "California King Bed" מסך עשן ממלא את הבמה והמערכה הרביעית נסגרת.
בהפסקה של המערכה הרביעית נשמעת ברקע גרסת הרמיקס ל-"Pon de Replay" ומוקרנים קטעים מקליפים של ריהאנה בדומה לסיבוב ההופעות הקודם.
המערכה החמישית והאחרונה נפתחת בביצוע השיר
"What's My Name" כאשר היא לובשת חזיית נצנצים ומכנסיים קצרים ורקדינה רוקדים ברקע.
בשיר הבא "Rude Boy" מסכי טלוויזיה מקיפים את ריהאנה בעת ביצוע השיר, ולאחריו בא השיר "Cheers (Drink to That)" בו ריהאנה מרכיבה משקפי שמש כהים.
בביצוע השיר הבא "Don't Stop the Music" רקדניה של ריהאנה רוקדים בריקודים נמרצים על הבמה וריהאנה מסיימת את המערכה ב-"Take a Bow" כשהיא מוסיפה ללבוש שלה ז'קט סגול.
את ההדרן ריהאנה פותחת עם השיר "Love the Way You Lie (Part II)" כאשר היא יושבת על במה קטנה נוספת שמתרוממת מעל הבמה המרכזית ולסיום ריהאנה מבצעת את "Umbrella" כשהיא לבושה בלבוש בצבע זהב וקונפטי וניצוצות יורדים מהתקרה.
החל מ-14 בנובמבר ריהאנה ביצעה גם את השיר "We Found Love" בסיום המופע.
סיבוב ההופעות קיבל ביקורות חיוביות רבות בטענה "שזה היה הסיור הטוב ביותר של ריהאנה".
ג'ון ברין של מיניאפוליס סטאר טריביון ציין: "הזמרת הברבדית היא יותר מבחינה ויזואלית ווקלית.
היא הייתה דינמית ממה שהיא הייתה אי פעם בעבר".
אמנדה פייר של עיתון שמש ונקובר אמרה: "ריהאנה יודעת איך לזרוק מסיבה באש סקסית, לוהטת, וחזקה והבהירה בו שהצרות של אתמול נמחצו מתחת לנעלי עקב בגובה קילומטר ורבע על ידי קצבי מועדון.
ריהאנה הפכה את רוג'רס ארנה בריקוד ענק למועדון ביום שישי בלילה." האומת חדשות ברבדוס ציינה: "שמו של סיבוב ההופעות העולמי של ריהאנה כראוי תיאר את החוויה במופע הגדול ביותר שנכנס לברבדוס עד כה.
לקח לה הרבה זמן לבוא, אבל המראה הגדול הראשון של ריהאנה בעיר הולדתה היה בהחלט שווה את ההמתנה.
מתפוצצת על הבמה בבועה סגולה מניאון, הזמרת הברבדית מסרה ביצועים מרתקים."
סיבוב ההופעות גרף 90 מיליון דולר סך הכול מה שהופך אותו לסבוב ההופעות ה-7 הרווחי ביותר לשנת 2011. מחיר ממוצע של כרטיס היה 74.95 דולר ומספר הכרטיסים הממוצע שנמכר היה 12,253. בסך הכול נמכרו 1,200,800 כרטיסים והרווח הממוצע מכל מופע היה 918,367 דולר.
הביצועים של ריהאנה ברוק ריו שודרו בשידור חי בברזיל ב-Multishow, Globo.com ו־Rede Globo, ושודרו בעולם ב-YouTube.
קליפ של ריהאנה בביצוע "We Found Love" במהלך הסיור שודר במופע מועמדויות גראמי ובמהלך 2012 יצא DVD רשמי לסיור מתוך הופעה בבריטניה.
B.o.B - צפון אמריקה (תאריכים נבחרים)
סי-לו גרין - צפון אמריקה (תאריכים נבחרים)
די ג'יי דומי - צפון אמריקה (תאריכים נבחרים)
קלווין האריס - אירופה (תאריכים נבחרים)
"We Found Love" (בוצע החל מ-14 בנובמבר)
במהלך ההופעות בטורונטו, מונטריאול, שיקגו, וויניפג, אנהיים, ופילדלפיה ריהאנה ביצעה את "Fading" במקום "(Cheers (Drink to That"
במהלך ההופעה בברמינגהאם ריהאנה ביצעה גרסת כיסוי לשיר: "Sweet Home Alabama" של Lynyrd Skynyrd.
במהלך ההופעה בברגן ריהאנה ביצעה את "Redemption Song" של בוב מארלי כהקדשה לזכר קורבנות שנפגעו בטבח בנורווגיה באותה שנה.
במהלך ההופעה בבוסטון ריהאנה ביצעה במקום "(Cheers (Drink to That" את "Breakin Dishes".
במהלך ההופעה בריו דה ז'ניירו ריהאנה הופיעה עם "Te Amo".
החל מ-14 בנובמבר "We Found Love" הפך לשיר קבוע שסגר את המופע.
Louder הוא אלבום הבכורה של הזמרת והשחקנית האמריקאית ליאה מישל, שיצא על ידי קולומביה רקורדס ב-28 בפברואר 2014. הסינגל המוביל מהאלבום הוא "Cannonball" שיצא לאור לפני שחרורו של האלבום.
מישל שיתפה פעולה עם המון כותבי שירים ומפיקים שחלקם עבדו בעבר עם מספר זמרים כגון דמי לובאטו וריהאנה.
מוזיקלית, הז'אנר של האלבום הוא פופ, עם השפעות מהז'אנרים דאנס-פופ, ווקאלית ופופ רוק.
האלבום מדבר על כוח ועוצמה, יחסים רומנטיים, ואובדן האהבה.
בארצות הברית, האלבום מכר 62,000 עותקים בשבוע הראשון ליציאתו ודורג במקום 5 במצעד האלבומים האמריקאי.
בבריטניה, האלבום הגיע למקום 16 במצעד האלבומים הבריטי.
בקנדה, האלבום דורג גם כן במקום 4 בשבוע הראשון שלו.
בנוסף לסינגל הראשון "Cannonball", יצאו ארבעה סינגלים שיווקיים לקידום האלבום.
הסינגל הראשון מן האלבום, "Cannonball", יצא ב-10 בדצמבר 2013. מישל הופיעה עם השיר לראשונה בתוכנית האירוח של אלן דג'נרס ב-12 בדצמבר 2013. השיר נכתב על ידי סיה פרלר, בני בלנקו וטור אריק.
ב-19 בדצמבר 2013, הופיעה מישל עם השיר באירוע גמר של התוכנית האמריקאית "אקס פקטור".
האלבום דורג במקום הרביעי בארצות הברית ובקנדה.
בנוסף, דורג האלבום בטופ 20 בבלגיה, צרפת, הולנד, ספרד ושווייץ.
באיטליה הגיע האלבום למקום השמיני.
"Cannonball" יצא כסינגל המוביל מהאלבום ב-10 בדצמבר 2013. השיר דורג במקום 75 בבילבורד הוט 100 בארצות הברית, עם 51,000 הורדות דיגיטליות.
הזמרת הופיעה עם השיר במספר אירועים.
היא הופיעה לראשונה עם השיר בתוכנית האירוח של אלן דג'נרס, The Ellen DeGeneres Show ובתוכנית הכישרונות האמריקאית, The X Factor USA.
"On My Way" ייצא ב-4 במאי 2014 כסינגל השני מהאלבום.
השיר הגיע למקום 85 במצעד הסינגלים של קנדה, והגיע למקום 45 בצרפת וספרד.
מישל הופיעה עם השיר בתוכנית האירוח של אלן דג'נרס ב-19 במרץ 2014, אחרי שהודיעה בטוויטר ש-"On My Way" ישוחרר כסינגל השני מהאלבום.
Louder (בתרגום חופשי: רועש יותר) הוא אלבום הסטודיו הראשון של הלהקה R5. האלבום יצא לאור ב-24 בספטמבר 2013.
האלבום Louder זמין גם בגרסת "דלוקס", עם 4 שירי בונוס הזמינים להורדה דיגיטלית.
ניתן לרכוש גרסה של האלבום הכוללת את השיר "Wishing I Was 23" בחנויות Target באמריקה.
החל מאפריל 2014, Louder זמין לרכישה בכל העולם, כולל בישראל, ועם האלבום מגיעה רצועת הבונוס "Wishing I Was 23".
הסינגל הראשון "Pass Me By" יצא לאור ב-20 באוגוסט 2013. הקליפ לשיר "Pass Me By" פורסם בתאריך ה-29 באוגוסט 2013, בערוץ ה-VEVO של הלהקה ביוטיוב.
הסינגל השני I Can't) Forget About You) יצא לאור ב-25 בדצמבר 2013. הקליפ לשיר I Can't) Forget About You) פורסם ב-25 בינואר 2014, בערוץ ה-VEVO של הלהקה ביוטיוב.
פליקס דה לט , הידוע בשם הבמה Lost Frequencies, הוא דיג'יי ומפיק מוזיקלי בלגי.
הוא ידוע בעיקר בזכות הסינגלים "Are You with Me" משנת 2014 ו"Reality" משנת 2015.
פליקס דה לט נולד בבלגיה ואת דרכו המוזיקלית התחיל עוד בילדותו.
הוא גדל במשפחה מוזיקלית וכבר בגיל צעיר ניגן בפסנתר עם אחיו.
דה לט בחר את שם הבמה Lost Frequencies (מילולית: "תדרים אבודים") משום שכאשר התחיל ליצור רמיקסים, הוא היה עושה שימוש בשירים ישנים מסגנונות מגוונים, אותם הוא מכנה "תדרים אבודים".
השם Lost Frequencies משקף את ההשפעות הרבות שלו, וכן את הרצון שלו לחשוף חומרים נשכחים ולהציג אותם באור חדש.
לדבריו המוזיקה שלו לא קלה להגדרה ולקטלוג בז'אנר מסוים, ו"תדרים אבודים" מסכם אותה.
"Lost Frequencies מושפע ממגוון עולמות מוזיקליים ומשלב בין היפ הופ, דראם אנד בייס, קאנטרי ג'אז סול וטכנו.
בשנת 2014, לוסט פריקוונסיז עשה רמיקס לשיר "Are You with Me" של אמן הקאנטרי איסטון קורבין.
השיר הופיע במקור באלבום האולפן השני של קורבין, "All Over the Road", אך לא הופץ כסינגל.
לוסט פריקוונסיז עשה רמיקס לשיר והעלה אותו לסאונדקלאוד.
הלהיט נוצר בהשראת הרמיקס של Wankelmut לשיר "One Day / Reckoning "Song של אסף אבידן, אשר בעקבותיו החליט דה לט ליצור רמיקס שמבוסס על גיטרות ובאסים.
חברת התקליטים ארמדה מיוזיק ומייסד חברת התקליטים The Bearded Man, מרוואן טלילי, גילו את הרמיקס של לוסט פריקוונסיז והחתימו אותו.
המהדורה הרשמית הופצה ב-27 באוקטובר 2014. ב-15 בנובמבר 2014 הסינגל הגיע למקום הראשון ה-Ultratop בבלגיה, כמו כן הגיע למקום השני בטבלת Walloon.
בשנת 2015 הגיע לראש הטבלאות של אוסטרליה ואוסטריה.
בנוסף השיר הגיע לעשרת השירים המושמעים ביותר במדינות נוספות באירופה, בהן פינלנד, צרפת, הולנד, נורווגיה, ספרד, גרמניה, פולין, אירלנד, שווייץ, בריטניה, שוודיה וטורקיה.
ב-3 ביוני 2016, לוסט פריקוונסיז הפיץ את הסינגל "Beautiful Life", יחד עם סנדרו קוואזה, אשר היה לסינגל הראשון באלבום הבכורה שלו.
הוא הודיע בטוויטר כי הוא מתכוון להפיץ את האלבום בספטמבר 2016. ב-8 בספטמבר הוא הפיץ רמיקס לשיר "Cold Water" של ג'סטין ביבר ומייג'ור לייזר.
הוא הוציא את אלבום הבכורה שלו בשם "Less Is More" ב-21 באוקטובר 2016. האלבום כולל את הלהיטים "Are You with Me" ו-"Reality" כמו גם את הסינגלים "Beautiful Life", "What Is Love" ו-"All Or Nothing" יחד עם המוזיקאי אקסל אהנסטרום.
במאי ויוני 2017 שניהם הצטרפו לסיבוב ההופעות של הצ'יינסמוקרס.
האלבום Less Is More הועמד על ידי IMPALA (איגוד חברות המוזיקה העצמאיות) לפרס אלבום השנה לשנת 2016, כאלבום הטוב ביותר שפורסם בלייבל אירופי עצמאי.
הסינגל "Reality" זכה להצלחה גם כן לצד הסינגל "Are You with Me" והגיע לראש המצעדים ברחבי אירופה.
השירים זכו להצלחה רבה גם בארץ, ושני הלהיטים נכנסו לפלייליסט יום של גלגלצ.
Lost Frequencies מופיע גם בפסטיבלים בין לאומיים רבים כמו פסטיבל קואצ'לה וטומורולנד ברזיל בהם היה בשנת 2016, ביולי 2017 אף הופיע בטומורולנד המקורי אשר בבלגיה.
Lost Frequencies אף הופיע פעמיים בישראל.
ב-19 בינואר 2015 הגיע להופעה במועדון הבארבי בתל אביב.
ב-11 באפריל 2017 הצטרף Lost Frequencies להופעה של דימיטרי וגאס ולייק מייק ב"רייב פסח" אשר נערכה בלייב פארק ראשון לציון וב-2018 היה לפתיחה של מרשמלו בישראל בתל אביב.
ב-30 ביולי 2021, הוציא, בשיתוף פעולה עם קאלום סקוט, את הסינגל "Where Are You Now".
ב-1 בספטמבר 2023 הוציאו את הסינגל "Dive" עם טום גרגורי.
"Louboutins" (בעברית: "לובוטין") הוא שיר של הזמרת והשחקנית ג'ניפר לופז.
הוא נכתב על ידי The-Dream וטריקי סטיוארט והופק על ידיהם ועל ידי קוק הארל.
השיר במקור היה מיועד לזמרת ברנדי נורווד, אך בעקבות עזיבתה של נורווד את חברת התקליטים "אפיק רוקרדס" השיר עבר ללופז.
במהלך ריאיון למגזין וייב בנובמבר 2009, גילה טריקי סטיוארט כי הוא עובד על שיר עם לופז.
בנוסף הוא חשף כי השיר היה מיועד במקור לזמרת ברנדי נורווד שהקליטה במקור את השיר אחרי שיצא אלבומה Human ב-2008 אך בגלל העזיבה של ברנדי את אפיק השיר עבר ללופז.
נורווד עצמה גם הודתה שהשיר היה במקור שלה ואמרה: "זה נכון' היה לי שיר בשם 'Louboutins'' אהבתי אותו ואני עדיין אוהבת אותו בטירוף, אבל אלוהים אף פעם לא מברך אותך עם ברכתו של אדם אחר".
דה-דרים לא רצה שלא יקרה כלום עם השיר ולכן הציע אותו ללופז שמאוד אהבה אותו.
כריסטיאן לובוטין אמר שהוא "מחמיא" ללופז על כך שהקליטה שיר על עיצובי הנעליים שלו והיה אסיר תודה על כך ששאלה אם היא מבטאת את השם נכון.
השיר במקור היה אמור לצאת כסינגל הראשון מתוך אלבומה השביעי ?Love אך שלופז עברה לחברת ההקלטות "איילנד רקורדס" השיר לא נכנס לאלבום.
השיר הוא שיר אלקטרוני ו-R&B ומבחינה לירית הוא משמש כשיר להעצמה נשית על ידי שימוש בחברת הנעליים לובוטין כמטאפורה.
בשיר לופז מדברת על כך שנשים צריכות לעזוב את היחסים הרעים שלהם עם הראש מורם גבוה.
לופז חשפה את השיר לראשונה בטקס ה-AMA ויום לאחר מכן עשה את השמעת הבכורה שלו ברדיו בתחנת הרדיו KIIS-FM ולאחר מכן ב-8 בדצמבר 2009 הוא שוחרר באופן רשמי וב-21 בדצמבר הוא שוחרר גם באופן רשמי להורדה דיגיטלית בארצות הברית וקנדה.
השיר הגיע למקום הראשון במצעד שירי הדאנס בארצות הברית אך נכשל מלהיכנס למצעד הבילבורד בעיקר בגלל השמעות נמוכות ברדיו.
לשיר לא יצא קליפ בשל המעבר של לופז מחברת ההקלטות אפיק רקורדס ובעקבות כך גם כל קידום נוסף של השיר בוטל.
מדינהתאריךפורמטחברת תקליטיםארצות הברית8 בדצמבר 2008מיינסטרים איירפלייאפיק
Lost in France (בעברית: אבודים בצרפת) הוא סינגל שהוקלט על ידי הזמרת הוולשית בוני טיילר, מתוך אלבום הבכורה שלה The World Starts Tonight.
השיר יצא לאור בספטמבר 1976 כסינגל הראשון והפותח מתוך האלבום.
בעיני רבים נחשב השיר כסינגל הבכורה שלה, בשל הצלחתו העולמית.
השיר זכה לשבחים רבים ממבקרי המוזיקה, אך היו שאמרו כי הם מעדיפים על פניו את More Than a Lover.
עם יציאתו נכנס השיר אל המקום השני במצעד שבדרום אפריקה, התשיעי במצעד הסינגלים הבריטי, והשלישי במצעד שבגרמניה.
השיר נכתב על ידי רוני סקוט וסטיב וולף, והופק על ידי דוד מקיי, וולף וסקוט, בדומה לסינגל השני מתוך האלבום, More Than a Lover.
השיר הוא בסגנון פופ רוק, בדומה לשאר שירי האלבום.
מגזין The Sydney Morning Herald הגדיר את השיר כ"שיר המסחרי והטוב ביותר של האלבום".
את השיר ביצעה טיילר לראשונה בביצוע חי בתוכנית הטלוויזיה הבריטית Top Of Pops ב-4 בנובמבר 1976.
מאוחר יותר ביצעה את השיר בשנת 2005 בספרד, ולאחר מכן קיימה הופעה אשר עליה נתמך אלבום הופעה מיוחד שיצא בשנת 2007, בשם Bonnie Tyler Live.
באותה שנה הוציאה טיילר אלבום וידאו שכלל בתוכו הופעה שלה עם השיר בשם Bonnie on Tour.
(בעברית: חזק יותר!) הוא אלבום הבכורה של הזמרת-יוצרת המקסיקנית סופיה רייס.
האלבום יצא לאור ב-3 בפברואר 2017, על ידי חברת התקליטים האחים וורנר.
מתוך האלבום יצאו ארבעת הסינגלים; "Muévelo", "", "" ו-"Llegaste Tú".
האלבום הגיע למקום השמיני במצעד אלבומי הפופ הלטיניים.
האלבום הופק על ידי רומן בלזה, ת'רון פימסטר, טובי גד, ג'ורג' נורייגה ורון וסטברג.
האלבום מכיל בתוכו שירים בסגנון הפופ והפופ הלטיני.
איגוד תעשיית ההקלטות האמריקאי (RIAA) העניק לאלבום את תואר הזהב הלטיני על סך מכירות של למעלה מ-30,000 עותקים בארצות הברית בלבד.
כדי לקדם את האלבום, יצאה רייס לסיבוב ההופעות הראשון שלה "Louder Tour" שהחל ב-20 באפריל 2017.
Loud Tour Live at the O2 הוא אלבום די וי די של הזמרת ריהאנה אשר מתעד את הופעתה את הזמרת בהיכל ה-O2 בלונדון במסגרת סיבוב ההופעות שלה "Loud Tour".
ה-DVD יצא ב-13 בדצמבר 2012 על ידי SRP ודאף ג'אם.
ההופעה בוימה על ידי ניק וויקהאם והופק על ידי סיארה פארדו ואמר פאטן.
ה-DVD מכיל קטעים אשר משלבים את 3 ההופעות האחרונות של הזמרת בסיבוב ההופעות אשר נערכו בלונדון ביחד עם מספר קטעים מאחוריי הקלעים.
ה-DVD פתח בעשירייה הפותחת של מצעד אלבומי ה-DVD הבין לאומיים.
בצרפת ובבלגיה (ולוניה) ה-DVD זכה להצלחה במיוחד כאשר שם הוא הגיע למקום ה-2 במצעד אלבומי ה-DVD הרשמיים.
גם בברזיל ה-DVD זכה להצלחה כאשר הגיע למעמד זהב.
בארצות הברית הגיע למקום ה-11.
בנובמבר 2010 ריהאנה שחררה את אלבומה החמישי Loud.
כ-7 חודשים לאחר מכן יצאה לסיבוב ההופעות לקידומו Loud Tour ובדצמבר 2011 צילמה את הופעותיה האחרונות בלונדון מהם אחר כך יצרה את DVD זה אשר שוחרר כשנה לאחר מכן.
בחשבון הטוויטר הרשמי שלה ריהאנה הכריזה כי היא הולכת לצלם את שלוש הופעותיה האחרונות בלונדון מהם אחר כך תיצור DVD.
ב-6 בדצמבר 2012 שחררה לחשבון היוטיוב שלה את הפרסומת הרשמית לאלבום.
מדינהתאריך יציאהפורמטחברת תקליטיםמקורהולנד13 בדצמבר 2012DVDיוניברסל מיוזיקאוסטרליה14 בדצמבר 2012תקליטור בלו-רייגרמניהנורווגיהצרפת17 בדצמבר 2012פורטוגלספרדקנדה18 בדצמבר 2012איטליהבריטניהארצות הבריתדאף ג'אם
"Lost in Japan" (בעברית: "אבודים ביפן") הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes.
השיר יצא לאור ב-23 במרץ 2018, כסינגל השני מתוך האלבום.
עם יציאתו, נכנס השיר אל המקום ה-64 במצעד הבילבורד הוט 100.
השיר נכתב על ידי שון מנדס, סקוט האריס, נייט מרסראו וטדי גייגר והופק על ידי מנדס, גייגר, מרסראו ולואיס בל.
ב-27 בספטמבר 2018, יצאה לאור גרסת רמיקס מחודשת של השיר, שנעתה על ידי זד.
גרסה זו זכתה לקליפ נלווה שצבר למעלה מ-70 מיליון צפיות.
בקליפ משתתפת השחקנית אלישה בו.
מדינה תאריך יציאה פורמט גרסה חברת תקליטים מקור עולם 23 במרץ 2018הזרמת מוזיקה • הורדה דיגיטלית רגילה איילנד 27 בספטמבר 2018רמיקס (עם זד) ארצות הברית 2 באוקטובר 2018רדיו להיטים עכשוויים
Lost Whispers (מאנגלית: "לחישות אבודות") הוא אלבום אוסף של להקת הרוק האמריקאית אוונסנס.
האלבום יצא לאור ב-9 בדצמבר 2016 על ידי חברת התקליטים קונקורד בייסיקל מיוזיק.
האלבום הוא אוסף של בי-סיידים מנקודות שונות בקריירת הלהקה ושתי הקלטות חדשות: "Lost Whispers", הפתיח מסיבוב ההופעות של הלהקה ב-2009 וגרסה חדשה ל-"Even in Death", במקור מאלבום הדמו של הלהקה משנת 2000, Origin.
מאז הוצאת אלבום האולפן השלישי של הלהקה בשנת 2011 וסיבוב ההופעות הנלווה לו (2011–2012), אוונסנס לקחו הפסקה של שלוש שנים ממוזיקה, שבמהלכה המשיך כל חבר להקה בפרויקטים משלו.
באותה תקופה, הלהקה גם נפרדה מחברת התקליטים שליוותה אותה עוד מהאלבום הראשון של הלהקה, Wind-up Records.
בנובמבר 2015, אוונסנס חזרו לבמה והופיעו בפסטיבל אוזפסט בטוקיו.
באותה תקופה הודיעה לי כי אין תוכניות עתידיות להקלטת חומר חדש עם הלהקה וכי הקבוצה רק תצא לסבבי הופעות ותחזור לקהל המעריצים שלה עם מופעים בשנה שלאחר מכן.
בנוסף, אמרה לי כי התמקדה ביצירת מוזיקה כאמנית סולו וחקרה צד שלה שהוא שונה מעבודתה עם אוונסנס.
בשנת 2016 נוספו תאריכים נוספים לסיבוב ההופעות שלהם עם הופעות המתקיימות בארצות הברית.
ב-13 בספטמבר 2016 הודיעה הלהקה על הוצאת מארז תקליטורים ויניל תחת הכותרת The Ultimate Collection.
הסט יצא ב-17 בפברואר 2017 על ידי חברת התקליטים קונקורד בייסיקל מיוזיק, הכולל את שלושת אלבומי האולפן של הלהקה: Fallen (2003), The Open Door (2006) ו-Evanescence (2011), את אלבום הדמו הראשון של הלהקה, Origin, את אלבום האוסף Lost Whispers וספרון בן 52 עמודים המכיל אמנות, מילים לשירים ותמונות.
ב-9 בדצמבר 2016, Lost Whispers הועמד באופן עצמאי להזרמה ולהורדה בכמה פלטפורמות מוזיקה, כמו חנות ה-iTunes, ספוטיפיי ואנגאמי.
האלבום נפתח בשיר "Lost Whispers" ששימש במהלך סיבובי ההופעות של הלהקה בשנת 2009. השיר השני הוא עיבוד חוזר לשיר ותיק של הלהקה "Even in Death", במקור מאלבום הדמו שלהם, Origin (2000).
איימי לי אמרה על הקלטת הגרסה המוחדשת לשיר: "זה באמת הרגיש כמו גאולה, כאילו שהשיר הזה באמת נגאל מכיוון שההקלטה המקורית לשיר היא לא הקלטה מהנה, אבל אני מאוד אוהבת את השיר הזה.
זו הייתה חוויה יפה להיות מסוגלת לקחת את השיר ולחיות אותו עכשיו ולהעניק לו את הטיפול שהייתי נותנת לכל אחד מהשירים שלנו עם הכישורים שיש לי עכשיו.
עכשיו אני מאוהבת בשיר הזה מחדש".
השיר השלישי באלבום "Missing", נלקח מהאלבום החי הראשון של הלהקה Anywhere but Home (2004).
השירים שנותרו הם כולם צדדי B, רצועות בונוס או שירים שלא נכנסו לאלבומים הקודמים שלהם.
שני שירים הם שירים שהיו אמורים להיכנס לאלבום Fallen, שלושה שירים שהיו אמורים להיכנס לאלבום The Open Door וארבעה שירים שהם רצועות בונוס מהדורת הדלוקס של האלבום Evanescence; השירים מסודרים באופן כרונולוגי לאחר שלושת השירים הראשונים.
הגרסה המחודשת של "Even in Death" הועלתה בחשבון ה-YouTube הרשמי של הלהקה ב-16 בפברואר 2017.
Lost and Forgotten (בעברית: אבוד ונשכח) הוא שירו של הזמר פטר נאליץ', אשר ייצג את רוסיה באירוויזיון 2010 באוסלו.
בחצי הגמר הראשון, הוא הופיע כשיר מספר 2 באותו הלילה אחרי השיר של מולדובה ולפני השיר של אסטוניה, ועלה לגמר מהמקום השביעי.
בגמר סיים במקום ה-11 ולפניו סיימה אוקראינה במקום ה-10.
השיר יצא בבכורה ב-30 באוקטובר 2009 במילק קלאב.
הקלטת האולפן של השיר פורסמה באתר הרשמי של הזמר לאחר הזכייה בגמר הלאומי הרוסי.
השיר נבחר מתוך 25 שירים שהוצגו בגמר הלאומי לבחירת הנציגות הרוסית לאירוויזיון 2010, שם זכה בתוצאה של 20.9% מקולות הצופים וחבר שופטים מקצועי.
בתחרות, השיר עלה לגמר מהמקום השביעי ובגמר סיים במקום ה-11, שם צבר 90 נקודות.
עמדהAirplay Detection TopHit 10019425 סינגלים דיגיטליים המצטיינים ברוסיה5
Lost and Found (בעברית: אבדות ומציאות) הוא שיר שבוצע על ידי הלהקה המקדונית איי קיו.
השיר הוצא בהפצה דיגיטלית דרך Apple Music ב-11 במרץ 2018, יחד עם גרסת הקריוקי שלו.
הקליפ הרשמי פורסם במקביל בערוץ היוטיוב הרשמי של האירוויזיון.
השיר ייצג את מקדוניה באירוויזיון 2018. השיר התחרה בחצי הגמר הראשון, שנערך ב-8 במאי 2018 בליסבון, בירת פורטוגל.
השיר סיים במקום ה-18 (מקום אחד לפני זה האחרון) בחצי הגמר שלו עם 24 נקודות בלבד.זהו המיקום הנמוך ביותר אליו הגיעה המדינה בתחרויות האירוויזיון בהן השתתפה.
אזור תאריך פורמט חברת תקליטיםעולמי 11 במרץ 2018הפצה דיגיטלית Effective Records
Lost on You (בעברית: אבד לך) הוא סינגל שהוקלט על ידי הזמרת-יוצרת האמריקאית LP, מתוך האלבום, Lost on You.
השיר יצא לאור ב-20 בנובמבר 2015, על ידי חברת התקליטים ואגרנט רקורדס, כסינגל השני מתוך האלבום.
הסינגל חווה הצלחה מסחרית, בכך עמד בראש טבלאות בשמונה עשרה מדינות.
הסינגל אושר פלטינה מרובעת על ידי האיגוד תעשיית ההקלטות האיטלקי עבור מכירות העולות על 15,000,000 יחידות, בנוסף זכה השיר בטקס פרסי גראמי בשיר השנה.
בסוף 2018, זכה השיר להצלחה רבה כסינגל במקסיקו.
זה היה אחד בין השירים שהושמעו ביותר ברדיו הפופ העכשווי במדינה, במיוחד היה פופולרי במקסיקו סיטי.
השיר הגיע למקום הראשון במצעד מדיה פורסט בישראל.
השיר נכתב על ידי LP, נייט קמפאני, אריק לנדרו, מייק דל ריו והופק על ידי נייט קמפאני, מייק דל ריו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-317 מיליון השמעות.
הווידאו קליפ הרשמי של השיר פורסם ב-1 ביוני 2016, הועלה לערוץ היוטיוב של LP.
בקליפ, ניתן לראות את LP מבצעת את השיר ומנגנת על יוקולילי.
נכון לאוגוסט 2021, מונה הצפיות של הקליפ עומד על למעלה מ-410 מיליון צפיות.
מקוםתאריםמכירותבלגיה (BEA)זהב15,000צרפת (SNEP)יהלום250,000גרמניה (BVMI)זהב200,000יוון (IFPI Greece)פלטינה6,000איטליה (FIMI)פלטינה X 4200,000פולין (ZPAV)פלטינה20,000*שווייץ (IFPI)זהב15,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם20 בנובמבר 2015הזרמת מוזיקה • הורדה דיגיטליתואגרנט רקורדס
Lost Change (בעברית: איבד שינוי) הוא אלבום הבכורה של הזמר-יוצר האמריקאי will.i.am.
האלבום יצא לאור ב-1 בספטמבר 2001, על ידי חברת התקליטים אטלנטיק ו-will.i.am Music Group.
מדינהתאריך יציאהפורמטחברת תקליטיםמקורעולם1 בספטמבר 2001תקליט • תקליטוראטלנטיק • will.i.am Music Group
Lotusflow3r (בעברית: פרח לוטוס) הוא מארז של שלושה אלבומים שיצאו לאור על ידי המוזיקאי האמריקאי פרינס והזמרת בת חסותו (ובת זוגו לשעבר) בריה ולנטה .
הוא כולל את אלבומי האולפן ה־33 וה־34 מאת פרינס, Lotusflow3r (מסוגנן כ־LOTuSFLOW3R) ו־MPLSound (מסוגנן כ־MPLSoUND) ואת Elixer, אלבום הבכורה של בריה ולנטה.
המארז יצא לאור ב־24 במרץ 2009 על ידי NPG Records .
בארצות הברית המארז שווק באופן בלעדי בתאגיד הקמעונאות "טארגט", ובאירופה הוא שווק בחנויות מוזיקה מקוונות.
האלבום הגיע בהשקתו למקום השני במצעד בילבורד 200, תוך שנמכרו ממנו 168,000 עותקים במשך השבוע הראשון להשקתו.
השיר "Dreamer" היה מועמד לפרס גראמי בקטגוריית ביצוע הרוק סולו הקולי הטוב ביותר.
"Lotusflow3r" הוקלט (בחלקו) ובושל על ידי ריצ'רד פארץ' , שקיבל לוח הוקרה מבילבורד על עבודתו על אלבום זה.
פארץ' עבד גם על "MPLSound" למעט "No More Candy 4 U", שאותו הוסיף פרינס כשיר גמור ל־"MPLSound", וכן לא עבד על "Elixer".
חידוש גדול מבחינת פרינס היה השימוש שעשה בתוכנת "Pro Tools" .
פרינס התנגד במשך שנים למה שתיאר כשיפורים מלאכותיים שעורכים במוזיקה אומנים ירודים, תופעה שלהשקפתו רידדה את מוזיקת המיינסטרים של הפופ ל"תזונה ירודה" של פסולת סכרינית.
פרינס שינה את דעתו בעקבות שיחה עם המפיק טרי לואיס, שאיתו שיתף פעולה בעבר: .
בדצמבר 2008 בוצעו בביצוע בכורה בתוכניתו של סטיב ג'ונס בתחנת הרדיו Indie 103.1 ארבעה שירים: "4ever", גרסת כיסוי ל־"","Colonized Mind" ו־"Wall of Berlin".
חודש מאוחר יותר הוזכרו במאמר בלוס אנג'לס טיימס שירים נוספים: "Hey Valentina" (נכתב לבתה של סלמה הייק), "Better with Time" (מחווה לקריסטין סקוט־תומאס, שהשתתפה בסרטו של פרינס ""), "Love Like Jazz", "$" (על "הבחורה הכי פופולרית בכל העולם כולו") ו־"77 Beverly Park".
באותו חודש העלה פרינס אתר אינטרנט ובו מקצת מהשירים, אך לאחר חודש העלה במקומו אתר אחר ובו שלושה שירים להאזנה: "", ו־"".
כמו כן העלה פרינס לאתר דגימות משירים אחרים.
בהמשך הועלו שלושה שירים נוספים: "Colonized Mind", (גרסה אינסטרומנטלית שלא הופיעה באלבום והתבססה על "Chocolate Box") ו־"Another Boy", שהושר על ידי ולנטה.
האלבום כולל כמה שירים שכבר היו מוכרים למעריצים, בהם "U're Gonna C Me", שהוא גרסה מחודשת לשיר מן האלבום "...One Nite Alone" (2002).
ב־11 במרץ 2009 הוכרז באתר בילבורד שפרינס יבצע ב־"The Tonight Show" עם ג'יי לנו שירים מהאלבום במשך שלוש תוכניות רצופות, ב־25–27 במרץ.
הוא אף ביצע את בתוכניתה של אלן דג'נרס וכן העניק ריאיון בן שני חלקים לטאביס סמיילי בתוכניתו, ריאיון בו גילה שנולד אפילפטי.